open-index/open-wikipedia-markdown huggingface dataset:
सरहद-ए-ब्रोग़िल

**सरहद-ए-ब्रोग़िल** या **सरहद-ए-वाख़ान**, जिसे कभी-कभी सिर्फ़ **सरहद** भी कहा जाता है, पूर्वोत्तरी अफ़ग़ानिस्तान के बदख़्शान प्रान्त के वाख़ान गलियारे क्षेत्र में बरोग़िल दर्रे के चरणों में स्थित एक गाँव है। यह हिन्दु कुश पर्वतों में ३,४०० मीटर की ऊँचाई पर वाख़ान नदी के किनारे बसा हुआ है और यहाँ के अधिकतर निवासी वाख़ी मातृभाषी हैं। यह एक कच्ची सड़क द्वारा इशकाशिम बस्ती से और फिर आगे अफ़ग़ानिस्तान के अन्य भागों से जुड़ा हुआ है। दक्षिण में बरोग़िल दर्रे को पार करके पाकिस्तान के चित्राल ज़िले की मस्तुज वादी है। गाँव के इर्दगिर्द १२,००० फ़ुट की औसत ऊँचाई पर स्थित एक आसान ढलान वाला ऊँचा मैदानी इलाक़ा है जिसे 'दश्त-ए-बरोग़िल' कहा जाता है और जिसका प्रयोग स्थानीय निवासी मवेशी चराने के लिए करते हैं।

## इन्हें भी देखें
*वाख़ान
*बरोग़िल दर्रा

## सन्दर्भ


श्रेणी:बदख़्शान प्रान्त
श्रेणी:वाख़ान
ताशक़ुरग़ान​ ताजिक स्वशासित ज़िला

**ताशक़ुरग़ान​ ताजिक स्वशासित ज़िला** जनवादी गणतंत्र चीन द्वारा नियंत्रित शिंजियांग प्रान्त के काश्गर विभाग का एक ज़िला है। इसकी ८०% से अधिक आबादी ताजिक समुदाय की है। इस ज़िले की राजधानी ताशक़ुरग़ान​ शहर है जहाँ से पाक-अधिकृत कश्मीर से गुज़रकर पाकिस्तान व चीन को जोड़ने वाला काराकोरम राजमार्ग निकलता है।

## नामोत्पत्ति व उच्चारण
'ताशक़ुरग़ान​' के नाम में बिन्दु-वाले 'क़' के उच्चारण पर ध्यान दें - यह 'क' से ज़रा भिन्न है और 'क़ीमत' जैसे शब्दों में मिलता है। इसी तरह बिंदु-वाले 'ग़' के उच्चारण पर भी ध्यान दें - यह 'ग' से भिन्न है और 'ग़रीब' व 'ग़ायब' जैसे शब्दों में मिलता है। तुर्की भाषाओं में 'ताश' का मतलब 'पत्थर' होता है और यह 'हिन्दूताश' (अर्थ: हिन्दू-पत्थर) और 'ताशकन्द' (अर्थ:पत्थर-शहर) जैसे नामों में मिलता है। 'क़ुरग़ान' का मतलब 'क़िला' या 'बुर्ज' होता है। दोनों मिलाकर 'ताशक़ुरग़ान' का अर्थ 'पत्थर का क़िला या बुर्ज' है।

## भूगोल
ताशक़ुरग़ान​ ज़िला शिंजियांग प्रान्त के सुदूर पश्चिम में स्थित है। इसकी सीमाएँ ताजिकिस्तान के कूहिस्तोनी-बदख़्शान स्वशासित प्रान्त, अफ़ग़ानिस्तान के वाख़ान गलियारे और पाक-अधिकृत कश्मीर के गिलगित-बल्तिस्तान क्षेत्र से लगती हैं। ज़िला पामीर क्षेत्र के पूर्वी भाग में स्थित एक पठारी इलाक़ा है, जहाँ कुनलुन, हिन्दुकुश और तियान शान की पर्वत-श्रेणियाँ आकर मिलती हैं। ७,५४६ मीटर ऊँचा मुज़ताग़ अता और ७,६४९ मीटर ऊँचा कोंगुर ताग़ इस ज़िले के सबसे बुलंद पहाड़ हैं। कोंगुर ताग़ कुनलुन पर्वतमाला का भी सबसे ऊँचा पहाड़ है। ताशक़ुरग़ान​ नदी और तीज़नेफ़ नदी ज़िले की दो मुख्य नदियाँ हैं। ज़िले में कई गरम पानी के चश्में हैं और भूमिगत सोने, ताम्बे और लोहे के खनिज भंडार हैं।

## लोग व भाषा
१९९५ में अनुमान लगाया गया था कि २७,८०० की स्थानीय आबादी में से ८४% ताजिक, ४% हान चीनी और १२% अन्य समुदायों के थे। ज़िले के ताजिक वास्तव में सरिकोली भाषा बोलते हैं जो ताजिक भाषा से थोड़ी अलग है और पामीरी भाषा-परिवार की सदस्य है। सरिकोली को चीन की सरकार 'ताजिक' बुलाती है।

## कुछ तस्वीरें

File:Tashkurgan Xinjiang.JPG|ताशक़ुरग़ान​ शहर में एक चौक
File:Tashkurghan Fort.jpg|ताशक़ुरग़ान क़िले के खंडहर
File:Welcome to Tashkurgan Tajik Autonomous County.jpg|काश्गर से ताशक़ुरग़ान​ जाते हुए सड़क पर ज़िले का स्वागतचिह्न


## इन्हें भी देखें
*ताजिक लोग
*काश्गर विभाग

## सन्दर्भ


श्रेणी:शिंजियांग
श्रेणी:शिंजियांग के ज़िले
श्रेणी:चीन के ज़िले
गूमा ज़िला

**गूमा ज़िला** (अंग्रेज़ी: Guma County, उइग़ुर: ) या **पीशान ज़िला** (अंग्रेज़ी: Pishan County, चीनी: 皮山县) चीन द्वारा नियंत्रित शिंजियांग प्रान्त के काश्गर विभाग का एक ज़िला है। यह एक रेगिस्तानी इलाक़ा है जिसमें ५३ नख़लिस्तानी (ओएसिस) क्षेत्र गिने गए हैं।

## इन्हें भी देखें
*ख़ोतान विभाग

## सन्दर्भ


श्रेणी:ख़ोतान विभाग
श्रेणी:शिंजियांग के ज़िले
श्रेणी:चीन के ज़िले
वख़जीर दर्रा

**वख़जीर दर्रा** (Wakhjir Pass), जिसे फ़ारसी में **कोतल-ए-वख़जीर** () कहते हैं, अफ़ग़ानिस्तान के वाख़ान गलियारे और चीन-नियंत्रित शिंजियांग प्रान्त के ताशक़ुरग़ान​ ताजिक स्वशासित ज़िले के बीच हिन्दु कुश या पामीर पर्वतों में एक ४,९२३ मीटर (१६,१५२ फ़ुट) ऊँचा पहाड़ी दर्रा है। यह वाख़ान गलियारे के सुदूर पूर्वी छोर पर स्थित है जहाँ अफ़ग़ानिस्तान की चीन के साथ एक छोटी-सी सरहद है। इस दर्रे से कोई सड़क नहीं गुज़रती और यह आम-यातायात के लिए बंद है।

## मानक समयांतर
चीन के मानक समय और अफ़ग़ानिस्तान के मानक समय में ३:३० घंटों का फ़र्क है और यह सीमा किसी भी अन्य अन्तरराष्ट्रीय सीमा से अधिक समय अन्तर रखती है। यदि दर्रे की अफ़ग़ान तरफ़ दोपहर के १:०० बजे हैं तो दर्रा पार करते ही चीनी तरफ़ का मानक समय दोपहर के ४:३० बजे होगा।

## भूगोल व दुर्गमता
दर्रे के आसपास का क्षेत्र कठिन और पहाड़ी है, हालांकि दर्रे के समीप पहुँचकर उसकी ऊँचाई तक पहुँचना आसान है। दर्रे से कोई सड़क नहीं गुज़रती। अफ़ग़ान तरफ़ सबसे नज़दीकी कच्ची सड़क दर्रे से १०० किमी पूर्व में स्थित सरहद-ए-ब्रोग़िल नामक गाँव तक ही आकर रुक जाती है। चीन ने दर्रे से १५ किमी दूर तक जीप जैसी मज़बूत गाड़ियों के लिये एक मार्ग बनाया हुआ है। इसे पक्का करके दर्रे के १० किमी दूर तक लाने की योजना है। यहाँ से 'ताग़दुम्बश पामीर' नामक वादी से निकलते हुए यह मार्ग ८० किमी की दूरी तय करके काराकोरम राजमार्ग तक पहुँचता है। अफ़ग़ान तरफ़ दर्रे से कुछ ही नीचे ४,५५४ मीटर की ऊँचाई पर एक बर्फ़ की गुफ़ा है जो वख़जीर नदी का स्रोत है जो आगे जाकर आमू दरिया में मिल जाती है, जिस कारणवश कुछ लोग इस दर्रे को आमू दरिया का स्रोत भी बताते हैं। वख़जीर दर्रा बर्फ़बारी के कारण वर्ष में पाँच महीने बंद रहता है और अन्य सात महीनों में भी कभी-कभार हिमपात से बंद होता रहता है।

## इन्हें भी देखें
*वाख़ान गलियारा
*सरहद-ए-ब्रोग़िल
*ताशक़ुरग़ान​ ताजिक स्वशासित ज़िला

## सन्दर्भ


श्रेणी:चीन के पहाड़ी दर्रे
श्रेणी:अफ़्गानिस्तान के पहाड़ी दर्रे
श्रेणी:वाख़ान
श्रेणी:शिंजियांग
पैंडोरा (चंद्रमा)

**पैंडोरा** (Pandora) ( ; ), शनि का एक आतंरिक उपग्रह है। इसकी खोज वॉयेजर 1 द्वारा ली गई तस्वीरों से 1980 में हुई थी, साथ ही तब अस्थायी तौर पर **S/1980 S 26** से पदनामित हुआ था।  1985 के उत्तरार्ध में यह आधिकारिक तौर पर ग्रीक पौराणिक पात्र पैंडोरा पर नामित हुआ था। यह **सेटर्न XVII** तौर पर भी नामित है। 

पैंडोरा एफ रिंगEn का एक बाह्य सेफर्ड उपग्रहEn है। यह निकटवर्ती प्रोमेथियस की तुलना में अधिक भारी निर्मित हुआ है, तथा इसके पास 30 किलोमीटर (19 मील) व्यास के कम से कम दो बड़े खड्ड है। मलबे से भरे होने के कारण पैंडोरा पर अधिकांश खड्ड उथले हैं। इस उपग्रह के भूपृष्ठ पर मेड़ व नालियां भी मौजूद है। 

प्रोमेथियस के साथ चार 118:121 के माध्य गति अनुनादों की एक श्रृंखला के परिणामस्वरूप पैंडोरा की कक्षा अस्तव्यस्त प्रतीत होती है।  उनकी कक्षाओं में सबसे बड़ा परिवर्तन तकरीबन हर 6.2 वर्षों में पाया जाता है, जब पैंडोरा का उपशनिच्चर प्रोमेथियस के अपशनिच्चर के सीध में होता है और दोनों की आपसी पहुँच 1,400-किलोमीटर (870 मील) के भीतर होती है। पैंडोरा का माइमस के साथ भी एक 3:2 का माध्य गति अनुनाद है। 

इसके अति निम्न घनत्व और अपेक्षाकृत उच्च धबलता से लगता है कि पैंडोरा एक अति छिद्रित पिंड है। इन मायनों में अनिश्चितता बहुत ज्यादा है, तथापि, इनकी पुष्टि होना बाकी है। 

## गैलरी

File:Pandora moon.jpg| वॉयजर 2 से ली गई पैंडोरा की छवि (अगस्त 1981)।
File:Pandora_-_PIA07570.jpg|पैंडोरा जैसा कि 2005 में कैसिनी यान से देखा गया, शनि के छल्ले पृष्ठभूमि में हैं। 
File:Pandora (moon) PIA 12690.png|कैसिनी ने शनि के चंद्रमा पैंडोरा के इस निकटतम दृश्य को 3 जून 2010 को अंतरिक्ष यान फ्लाईबाई के दौरान कैद किया था। 


## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
चिपोरसुन

**चिपोरसुन** (Chiporsun, ) या **चपुरसन** (Chapursan) पाक-अधिकृत कश्मीर के के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित एक वादी है। इस घाटी में आठ गाँव हैं, जिनमें अधिकतर वाख़ी भाषा बोलने वाले इस्माइली शिया रहते हैं। यह इलाक़ा इर्शाद दर्रे द्वारा अफ़ग़ानिस्तान के वाख़ान गलियारे से जुड़ता है और चीन की सरहद के भी काफ़ी समीप है।

## चिपोरसुन के आठ गाँव
चिपोरसुन वादी में दाख़िल होते ही पहला गाँव यज़रिच है। उसके बाद रमिन्ज आता है। अगले तीन गावँ - अमीनाबाद, रहीमाबाद और नूराबाद - सामूहिक रूप से इकट्ठे किरमिन कहलाते हैं। इनके बाद किल्ल आता है, जो वादी में बहने वाली नदी के दोनो किनारों पर विस्तृत है। फिर रेशित और शेर-ए-सब्ज़ गाँव आते हैं। इनके बाद इस्पन्ज और शुथमर्ग और फिर अन्त में ज़ूद ख़ुन आता है, जो ३,५०० मीटर की ऊँचाई पर बसा हुआ है।

## इन्हें भी देखें
*गोजाल तहसील

## सन्दर्भ

श्रेणी:हुन्ज़ा-नगर ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
श्रेणी:गिलगित-बल्तिस्तान की घाटियाँ
प्रोमेथियस (चंद्रमा)

**प्रोमेथियस** (Prometheus) (; यूनानी **:** *Προμηθεύς*), शनि का एक आतंरिक उपग्रह है। इसकी खोज वॉयेजर 1 द्वारा ली गई तस्वीरों से 1980 में हुई थी, साथ ही तब अस्थायी तौर पर **S/1980 S 27** से पदनामित हुआ था। 1985 के उत्तरार्ध में यह आधिकारिक तौर पर ग्रीक पौराणिक पात्र प्रोमेथियस पर नामित हुआ था। यह **सेटर्न XVI** तौर पर भी नामित है। 

यह छोटा चांद अत्यंत लम्बा है, इसकी माप 136 x 79 x 59 किमी है। इस पर अनेकों मेड़े और घाटियां तथा करीब 20 किमी व्यास वाले अनेकानेक प्रहार क्रेटर दृश्यमान है, पर यह समीपवर्ती पैंडोरा, एपिमेथियस और जानूस से कम क्रेटर युक्त है। इसके अति निम्न घनत्व और अपेक्षाकृत उच्च धबलता से लगता है कि प्रोमेथियस एक अति छिद्रित पिंड है। इन मायनों में अनिश्चितता बहुत ज्यादा है, तथापि, इनकी पुष्टि होना बाकी है।

## सन्दर्भ

श्रेणी:खगोलशास्त्र
श्रेणी:शनि के प्राकृतिक उपग्रह
श्रेणी:प्राकृतिक उपग्रह
एपिमेथियस (चंद्रमा)

**एपिमेथियस** (Epimetheus), शनि का एक आतंरिक उपग्रह है। यह **सेटर्न XI** तौर पर भी जाना जाता है। यह पौराणिक पात्र एपिमेथियस पर नामित हुआ है जो कि प्रोमेथियस का भाई है। 

## गैलरी

File:Epimetheus.jpg|एपिमेथियस की एक छवि। 
File:PIA08170 Epimetheus and Janus.jpg| एपिमेथियस (निचला बाएं) और जानूस (दायां) कक्षा के गमनागमन के दो महीनों बाद 20 मार्च 2006 को देखा गया। यह दो चंद्रमा दृष्टि भ्रम के कारण करीब दिखाई देते हैं; वास्तव में, जानूस कैसिनी से एपिमेथियस की अपेक्षा लगभग 40,000 किमी अधिक दूर है। 
File:Epimetheus - Voyager 1.jpg|एपिमेथियस एफ रिंग की छाया पार करता हुआ, जैसा कि वॉयेजर प्रथम से प्रतिबिंबित हुआ। 


## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
वेल्स के राजकुमार जॉर्ज

**वेल्स के राजकुमार जॉर्ज** (जॉर्ज अलेक्जेंडर लुइस; जन्म 22 जुलाई 2013) ब्रिटिश शाही परिवार के सदस्य हैं। वह विलियम, वेल्स के राजकुमार और कैथरीन, वेल्स की राजकुमारी की सबसे बड़ी संतान हैं। जॉर्ज यूनाइटेड किंगडम के राजा चार्ल्स तृतीय के सबसे बड़े पोते भी हैं और अपने पिता के बाद ब्रिटिश सिंहासन के उत्तराधिकारी की पंक्ति में दूसरे स्थान पर हैं।

## जन्म
राजकुमार विलियम अपनी पत्नी की गर्भावस्था के अंतिम दौर में दो सप्ताह के अवकाश पर थे, जो रक्षा मंत्रालय द्वारा सेना के कर्मचारियों को प्रदान किया जाता है। 22 जुलाई 2013 की सुबह डचेस को शुरुआती प्रसव वेदना के साथ सेंट मैरी अस्पताल में भर्ती किया गया। राजकुमार जॉर्ज का जन्म ब्रिटिश समय के अनुसार शाम चार बजकर 24 मिनट (समन्वित सार्वत्रिक समय अनुसार तीन बजकर चौबीस मिनट) पर हुआ और जन्म के समय उनका वजन आठ पाउण्ड छह औंस (तीन किलो 628 ग्राम) था। डचेज़ ने बच्चे को अस्पताल के प्राइवेट लिंडो विंग में जन्म दिया तब उनके पति उनके साथ ही थे। इसी स्थान पर डायना ने क्रमशः 1982 और 1984 में अपने बेटों राजकुमार विलियम और राजकुमार हैरी को जन्म दिया था। नवजात बच्चे ने महारानी के पूर्व प्रसूतिशास्री मार्कस सेटचेल की देखरेख में जन्म लिया था।

## नाम व सम्मान शैली
राजकुमार का पूरा नाम और शैली है: *हिज़ रॉयल हायनेस* प्रिंस जॉर्ज ऑफ़ वेल्स। ये 16 राष्ट्रमंडल क्षेत्रों के सिंहासनों के उत्तराधिकारियों की पंक्ति में दूसरे स्थान पर हैं। राजगद्दी के वारिसों की सूची में जॉर्ज अपने पिता के पश्चात आते हैं।

महाराजा जॉर्ज पंचम द्वारा 1917 में और महरानी एलिजाबेथ द्वितीय द्वारा 2012 में जारी किए गए पत्र पेटेंट के अंतर्गत जॉर्ज ब्रिटिश राजकुमार हैं और अपने नाम के आगे सम्मान बोधक शब्द *रॉयल हायनेस* शैली के हकदार हैं।

## सन्दर्भ

श्रेणी:जीवित लोग
श्रेणी:2013 में जन्मे लोग
श्रेणी:विंडसर राजघराना
श्रेणी:लंदन के लोग
श्रेणी:ब्रिटिश राजतंत्र
धारा स्रोत

right|thumb|200px|प्रतिरोध (दाएँ) से जुड़ा एक धारा स्रोत (बाएँ)
right|thumb|200px|एक सरल धारा स्रोत जो बीजेटी का उपयोग करते हुए बना है।
**धारा स्रोत** (current source) वह युक्ति या एलेक्ट्रानिक परिपथ है जो एक नियत धारा देती है या लेती है, चाहे उसके सिरों के बीच विभवान्तर कुछ भी हो। उदाहरण के लिए 1.5 एम्पीयर धारा-स्रोत के सिरों के बीच 1 ओम का प्रतिरोध लागाएँ तो उसमें 1.5 अम्पीयर धारा बहेगी और स्रोत के सिरों के बीच विभवान्तर 1.5 वोल्ट होगा और यदि इस धारा स्रोत के सिरों के बीच 5 ओम का प्रतिरोध जोड़ें तो इस प्रतिरोध में भी 1.5 अम्पीयर धारा बहेगी जबकि इस स्थिति में स्रोत के सिरों के बीच विभवान्तर 7.5 (=1.5 x 5) वोल्ट हो जाएगा।

धारा स्रोत, वोल्टता-स्रोत का द्वैत (dual) है। सामाने के चित्र में धारा स्रोत का प्रतीक दिखाया गया है जो एक प्रतिरोध से जुड़ा है। धारा स्रोत दो प्रकार के होते हैं-
* १) स्वतंत्र धारा स्रोत (independent current source)
* २) नियंत्रित धारा स्रोत
:* (क) वोल्टता-नियंत्रित धारा स्रोत
:* (ख) धारा-नियंत्रित धारा स्रोत

## धारा स्रोत के उपयोग
**नियत धारा स्रोतों** के कुछ उपयोग ये हैं-

* कण त्वरकों में प्रयुक्त विभिन्न प्रकार के विद्युतचुम्बकों (जैसे द्विध्रुव चुम्बक, चतुर्ध्रुव चुम्बक आदि) को सही तरह से कार्य करने के लिये ऐसी धारा आवश्यक होती है जो समय के साथ बहुत कम बदलती हो।

* निक्षेपण (deposition) (जैसे, विद्युतलेपन तथा निर्वात वाष्पन के लिये)

* प्रकाश उत्सर्जक डायोड की सप्लाई

* जल का शुद्धीकरण

* विद्युत अपघटन ( जैसे, धातुओं के शुद्धीकरण के लिये)

* सक्रिय संक्षारण नियंत्रण (ऐक्टिव कोरोसन कन्ट्रोल) के लिये

* विद्युत निर्वात युक्तियाँ (जैसे कैथोड किरण नलिका, इलेक्ट्रान गन, निर्वात डायोड, निर्वात टेट्रोड आदि) के फिलामेन्ट के लिये नियत धारा अधिक उपयोगी होती है। इससे उनका जीवनकाल बढ़ जाता है।

* बैटरी को आवेशित करते समय कुछ वोल्टेज आने तक उसे नियत धारा देकर चार्ज किया जाता है। इसके बाद उसे नियत वोल्टेज रखते हुए चार्ज किया जाता है। इस विधि से चार्ज करने पर चार्ज करने का समय कम लगता है तथा बैटरी के जीवनकाल भी नहीं घटता।

* वेल्डन के लिये (Shielded metal arc welding तथा gas tungsten arc welding )

## इन्हें भी देखें
*वोल्टता स्रोत
*वोल्टता नियंत्रक

श्रेणी:इलेक्ट्रानिकी
श्रेणी:विद्युत प्रौद्योगिकी
श्रेणी:विद्युत प्रवाह
डीसी से डीसी परिवर्तक

**डीसी से डीसी परिवर्तक** (DC-to-DC converter) उस एलेक्ट्रानिक परिपथ को कहते है जो किसी डीसी वोल्टता को किसी दूसरी डीसी वोल्टता में बदलता है, जैसे ३०० वोल्ट डीसी से १२ वोल्ट डीसी।

## प्रमुख डीसी-डीसी परिवर्तक संरचनाएँ
### विद्युतीय रूप से अपृथक्कृत परिवर्तक



### विद्युतीय रूप से पृथक्कृत परिवर्तक




## विद्युत-यांत्रिक परिवर्तक
[right|thumb|300px|[दिष्टधारा मोटर|डीसी मोटर द्वारा डीसी जनित्र को चलाकर भी डीसी-डीसी परिवर्तन किया जा सकता है।]]

## सन्दर्भ

## इन्हें भी देखें
*एसी/एसी परिवर्तक

श्रेणी:इलेक्ट्रानिकी
इर्शाद दर्रा

**इर्शाद दर्रा** (Irshad Pass) या **कोतल-ए-इर्शाद ओवीन** काराकोरम पर्वतों का एक पहाड़ी दर्रा है जो पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले की गोजाल तहसील में स्थित चिपोरसुन वादी को अफ़ग़ानिस्तान के वाख़ान गलियारे से जोड़ता है।

## इन्हें भी देखें
*चिपोरसुन
*वाख़ान गलियारा

## सन्दर्भ


श्रेणी:हुन्ज़ा-नगर ज़िला
श्रेणी:गिलगित-बल्तिस्तान
श्रेणी:वाख़ान
श्रेणी:पाकिस्तान के पहाड़ी दर्रे
श्रेणी:अफ़्गानिस्तान के पहाड़ी दर्रे
चौथ (शुल्क)

**चौथ** 17 वीं और 18 वीं शताब्दी में एक-चौथाई राजस्व प्राप्ति को कहा जाता था। यह भारत में एक जिले की राजस्व प्राप्ति या वास्तविक संग्रहण की एक चौथाई उगाही थी। यह कर (शुल्क) ऐसे जिले से लिया जाता था, जहां मराठा मार्गाधिकार या स्वामित्व चाहते थे। यह नाम संस्कृत शब्द से लिया गया है, जिसका अर्थ है 'एक चौथाई'।

व्यावहारिक रूप में चौथ अक्सर मुसलमान शासकों द्वारा मराठों को खुश करने के लिए दिया जाने वाला शुल्क था, ताकि मराठे उनके प्रांत में उपद्रव न करें या उनके जिले में घुसपैठ से दूर रहें। मराठों का दावा था, कि इस भुगतान के बदले में वे दूसरों के आक्रमणों से उनकी रक्षा कराते थे। लेकिन बहुत कम हिन्दू या मुसलमान राजा चौथ के भुगतान को इस नज़र से देखते थे। चूंकि शासक पूरा राजस्व वसूलने की कोशिश कराते थे, इसलिए नियमित राजस्व की मांग के साथ इस भार से जुडने से इसे दमनकारी माना जाता था। इसके फलस्वरूप भारत में हिन्दू और मुसलमान, दोनों में ही मराठों की लोकप्रियता घटी। 
## सन्दर्भ

श्रेणी:अर्थशास्त्र

श्रेणी:वित्त
श्रेणी:इतिहास
श्रेणी:देशानुसार इतिहास
श्रेणी:भारत का इतिहास
पिप्पली

**पिप्पली** (वानस्पतिक नाम: *Piper longum*), (पीपली, पीपरी, एवं अंग्रेज़ी: **'लॉन्ग पाइपर**'), पाइपरेसी परिवार का पुष्पीय पौधा है। इसकी खेती इसके फल के लिये की जाती है। इस फल को सुखाकर मसाले, छौंक एवं औदषधीय गुणों के लिये आयुर्वेद में प्रयोग किया जाता है। इसका स्वाद अपने परिवार के ही एक सदस्य काली मिर्च जैसा ही किन्तु उससे अधिक तीखा होता है। इस परिवार के अन्य सदस्यों में दक्षिणी या सफ़ेद मिर्च, गोल मिर्च एवं ग्रीन पैपर भी हैं। इनके लिये अंग्रेज़ी शब्द पैपर इनके संस्कृत एवं तमिल/मलयाली नाम पिप्पली से ही लिया गया है।

विभिन्न भाषाओं में इसके नाम इस प्रकार से हैं:
संस्कृत पिप्पली, हिन्दी- पीपर, पीपल, मराठी- पिपल, गुजराती- पीपर, बांग्ला- पिपुल, तेलुगू- पिप्पलु, तिप्पली, फारसी- फिलफिल। अंग्रेज़ी- लांग पीपर, लैटिन- पाइपर लांगम।

पिप्पली के फल कई छोटे फलों से मिल कर बना होता है, जिनमें से हरेक एक खसखस के दाने के बराबर होता है। ये सभी मिलकर एक हेज़ल वृक्ष की तरह दिखने वाले आकार में जुड़े रहते हैं। इस फल में ऍल्कलॉयड पाइपराइन होता है, जो इसे इसका तीखापन देता है। इसकी अन्य प्रजातियाँ जावा एवं इण्डोनेशिया में पायी जाती हैं। इसमें सुगन्धित तेल (0.७%), पाइपराइन (४-५%) तथा पिपलार्टिन नामक क्षाराभ पाए जाते हैं। इनके अतिरिक्त दो नए तरल क्षाराभ सिसेमिन और पिपलास्टिरॉल भी हाल ही मेंज्ञात हुए हैं। पीपर की जड़ जिसे पीपला मूल भी कहा गया है पाइपरिन (०.१५-०.१८%), पिपलार्टिन (०.१३-०.२०%), पाइपरलौंगुमिनिन, एक स्टिरॉएड तथा ग्लाइकोसाइड से युक्त होती है।

## इतिहास
पीपर यूनान में छठी एवं पाँचवीं शताब्दी के मध्य पहुंची थी। इसका उल्लेख हिपोक्रेटिस ने पहली बार किया और इसे एक मसाले के बजाय एक औषधि के रूप में किया ता। यूनानियों एवं रोमवासियों में, अमरीकी महाद्वीपों की खोज से पूर्व ही पीपरी एक महत्त्वपूर्ण एवं सर्वज्ञात मसाला था। 

## सन्दर्भ

## बाहरी कड़ियाँ
*पिप्पली (वेबदुनिया)

श्रेणी: मसाले
श्रेणी: मिर्च
श्रेणी: पाइपर
श्रेणी: आयुर्वेदिक औषधि
नगर (गिलगित-बल्तिस्तान)

**नगर** (, Nagar) पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले में स्थित एक शहर है। यह हुन्ज़ा नदी के किनारे २,६८८ मीटर (८,८२२ फ़ुट) की ऊँचाई पर बसा हुआ है। चीन-द्वारा नियंत्रित शिंजियांग प्रान्त को ख़ुंजराब दर्रे के ज़रिये पाकिस्तान से जोड़ने वाला प्रसिद्ध काराकोरम राजमार्ग नगर से भी गुज़रकर निकलता है। यह जिस वादी में स्थित है उसका नाम भी नगर वादी है और यह किसी ज़माने में नगर रियासत का क्षेत्र हुआ करता था। नगर शहर को वादी से अलग बताने के लिये कभी-कभी **नगर ख़ास** भी कहते हैं। यहाँ के अधिकतर लोग बुरुशस्की बोलते हैं हालांकि स्थानीय लोगों को शीना भाषा भी आती है। धार्मिक नज़रिए से नगर निवासी शिया हैं।

## सम्बन्धित चित्र

File:Shoe Store Nagar Northern Area Pakistan.jpg|नगर शहर में बाटा जूतों की दुकान


## इन्हें भी देखें
* हुन्ज़ा-नगर ज़िला

## सन्दर्भ

श्रेणी:पाकिस्तान प्रशासित कश्मीर
श्रेणी:हुन्ज़ा-नगर ज़िला
श्रेणी:गिलगित-बल्तिस्तान
नगर रियासत

**नगर रियासत** या **रियासत-ए-नगर** (, Nagar state) जम्मू व कश्मीर राज्य के गिलगित-बल्तिस्तान क्षेत्र की नगर वादी में एक रियासत हुआ करती थी। इसकी राजधानी नगर शहर था। नगर रियासत का राजा 'मीर' कहलाता था और वह कश्मीर के महाराजा के अधीन हुआ करता था। १९४८ में इस पूरे क्षेत्र पर पाकिस्तान का क़ब्ज़ा हो गया और यह पाक-अधिकृत कश्मीर का भाग बन गया हालांकि १९७४ तक स्थानीय मीर ही नगर वादी पर राज करता रहा। जब पाकिस्तान में ज़ुल्फ़िकार अली भुट्टो प्रधानमंत्रि बने तो उन्होनें १९७४ में नगर रियासत ख़त्म करके इस क्षेत्र को उस समय 'शुमाली इलाक़े' कहलाने वाली प्रशासनिक ईकाई में डाल दिया जो अब गिलगित-बल्तिस्तान कहलाती है। नगर रियासत का क्षेत्र अब गिलगित-बल्तिस्तान के हुन्ज़ा-नगर ज़िले की तीन तहसीलों में सम्मिलित है।

## इन्हें भी देखें
*नगर (गिलगित-बल्तिस्तान)
*हुन्ज़ा-नगर ज़िला

## सन्दर्भ

श्रेणी:हुन्ज़ा-नगर ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
श्रेणी:कश्मीर का इतिहास
श्रेणी:भारत की रियासतें
वोल्टता स्रोत

right|thumb|200px|एक प्रतिरोध (दाहिने) से जुड़ा वोल्टता स्रोत (बाएँ)
**वोल्टता स्रोत** (Voltage source) दो सिरों वाली युक्ति है जिसके सिरों के बीच का विभवान्तर नियत (fixed) हो। भिन्न-भिन्न धारा देने के बावजूद आदर्श वोल्टता स्रोत के सिरों का विभवान्तर नियत बना रहता है। वास्तव में 'आदर्श वोल्टता स्रोत' असम्भव है किन्तु ऐसे वोल्टता स्रोत बनाए जा सकते हैं जिनका गुण आदर्श वोल्टता स्रोत के काफी निकट हो। वास्तविक वोल्टता स्रोत के सिरों के बीच विभवान्तर धारा के साथ कुछ न कुछ बदलता है। इसके अलावा वे अनन्त धारा नहीं दे सकते। वोल्टता स्रोत, धारा स्रोत का द्वैत (dual) है। विद्युत ऊर्जा के प्रमुख स्रोत जैसे बैटरी, जनित्र तथा शक्ति निकाय (power systems) को विश्लेषण के लिए एक आदर्श वोल्टता स्रोत तथा एक प्रतिबाधा (impedance) के श्रेणीक्रम संयोजन के रूप में मॉडल किया जा सकता है।

## इन्हें भी देखें
*धारा स्रोत

श्रेणी:इलेक्ट्रानिकी
प्रतिबाधा

यदि किसी सर्किट में resistance, inductance,  or capacitance तीनों लगे हो तो इनकी कूल resistance को  impedance कहा जाता है। । इसे z से प्रदर्शित किया जाता है तथा  ohm  में मापा जाता है।

:  Z= \frac{V}{I} 

यहाँ V और I दोनों समिश्र राशियाँ है। यदि किसी परिपथ के दो बिन्दुओं के बीच प्रत्यावर्ती वोल्टेज Vm Sin (wt+θ) हो तो उस वोल्टेज को एक समिश्र संख्या Vm (Cos θ + j Sin θ) से निरूपित किया जा सकता है, जहाँ j, -१ के वर्गमूल को निरूपित करता है।
 
प्रतिबाधा को एसी के लिए प्रतिरोध के विस्तार के रूप में समझा जा सकता है। अर्थात् डीसी में जो भूमिका प्रतिरोध की है वही भूमिका एसी में प्रतिबाधा की है। प्रतिबाधा एक समिश्र संख्या है जिसका परिमाण (magnitude) और कला (phase) दोनों होते हैं।

; उदाहरण
right|thumb|300px
माना R ओह्म का एक प्रतिरोध और L हेनरी का एक प्रेरकत्व श्रेणीक्रम में जुड़े हैं। तो इसकी प्रतिबाधा 
: Z = R + j w L  ;  जहाँ  w कोणीय अवृत्ति है।

## सन्दर्भ

## इन्हें भी देखें
*अभिलाक्षणिक प्रतिबाधा
*तरंग प्रतिबाधा
*विद्युत प्रतिरोध
*विद्युत चालकता

श्रेणी:विद्युत
रोनाल्ड वेन

**रोनाल्ड जेरल्ड वेन** (जन्म: 17 मई 1934) का एक सेवानिवृत्त अमेरिकी इलेक्ट्रॉनिक्स उद्योग के कार्यकर्ता हैं। एप्पल कंप्यूटर (अब एप्पल इंक) के सह-संस्थापकके रूप में उन्होंने नए उद्यम के लिए महत्वपूर्ण प्रशासनिक निरीक्षण प्रदान किया। हालाँकि उन्होंने जल्द ही नई कंपनी का अपना हिस्सा कुल 800 डॉलर में बेच दिया।

## सन्दर्भ

श्रेणी:1934 में जन्मे लोग
शन्दूर दर्रा

**शन्दूर दर्रा** (, Shandur Pass) पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले में स्थित एक पहाड़ी दर्रा है जो ग़िज़र ज़िले को ख़ैबर-पख़्तूनख़्वा प्रान्त के चित्राल ज़िले से जोड़ता है। दर्रे के ऊपरी क्षेत्र में १२,२०० फ़ुट (३,७०० मीटर) की ऊँचाई पर एक पठारी इलाक़ा है जिसे **शन्दूर टॉप** (, Shandur Top) के नाम से बुलाया जाता है। यहाँ **शन्दूर झील** स्थित है जो पास की हिमानी (ग्लेशियर) से भरती है और गिलगित नदी का स्रोत है।. 

## स्थानीय निवासी
शन्दूर दर्रे के दोनो तरफ़ बसने वाले स्थानीय लोग खोवार भाषा बोलते हैं।

## पोलो मुक़ाबला
शन्दूर टॉप पर १९३६ से एक वार्षिक पोलो प्रतियोगिता आयोजित की जाती रही है। इसमें गिलगित और चित्राल की टीमें मुक़ाबला करती है और जिस मैदान में यह खेला जाता है वह विश्व का सबसे ऊँचा पोलो का मैदान है। प्रतियोगिता के साथ-साथ स्थानीय संस्कृति दर्शाने वाले नाच-गाने के कार्यक्रम भी होते हैं जो पर्यटकों में लोकप्रिय हैं।

## इन्हें भी देखें
*ग़िज़र ज़िला
*चित्राल ज़िला

## सन्दर्भ


श्रेणी:पाकिस्तान के पहाड़ी दर्रे
श्रेणी:पाकिस्तान के पठार
श्रेणी:गिलगित-बल्तिस्तान
श्रेणी:ग़िज़र​ ज़िला
गिलगित वादी

**गिलगित वादी** (, Gilgit Valley) पाक-अधिकृत कश्मीर के गिलगित-बलतिस्तान क्षेत्र में गिलगित नदी की घाटी है। गिलगित का शहर इसी वादी में स्थित है। यह वादी शन्दूर दर्रे द्वारा पड़ोसी ख़ैबर-पख़्तूनख़्वा प्रान्त से जुड़ी हुई है। यह वादी लगभग ४,८०० फ़ुट की औसत ऊँचाई पर स्थित है।

## चित्र

Image:Gilgit Valley 3.JPG|गिलगित वादी
Image:Gilgit Valley from Sonikot 3.Jpg|सोनीकोट से गिलगित वादी का दृश्य


## इन्हें भी देखें
*गिलगित-बल्तिस्तान
*गिलगित नदी

## सन्दर्भ

श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
द व्हाइट क्वीन

***द व्हाइट क्वीन*** () ब्रिटिश टेलिविज़न ड्रामा शृंखला है जो फिलिपा ग्रेगरी की सर्वाधिक बिकाऊ एतिहासिक उपन्यास शृंखला *द कज़िन्स वॉर* पर आधारित है। धारावाहिक का पहला प्रकरण बीबीसी वन पर 16 जून 2013 को प्रसारित हुआ। धारावाहिक की कहानी वॉर ऑफ़ रोज़िज़ की पृष्ठभूमि पर चलती है, जिसमें उन महिलाओं की कहानी प्रदर्शित की जाती है जो कई वर्षों से इंग्लैण्ड की राजगद्दी के लिए हो रहे युद्ध में फसी हुई हैं।

## बाहरी कड़ियाँ
*
*

श्रेणी:दशक 2010 की ब्रिटिश टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
नगर वादी

[thumb|240px|[हुन्ज़ा नदी के पार नगर वादी का दृश्य]]
**नगर वादी** (, Nagar Valley) पाकिस्तान प्रशासित कश्मीर के गिलगित-बल्तिस्तान क्षेत्र की एक प्रमुख घाटी है। यह हुन्ज़ा-नगर ज़िले में स्थित है और प्रशासनिक रूप से दो तहसीलों में बंटी है जिन्हें नगर-१ और नगर-२ कहते हैं। यह वादी काराकोरम पर्वतक्षेत्र में २,४३८ मीटर (७,९९९ फ़ुट) की औसत ऊँचाई पर स्थित है और इस से राकापोशी और दीरन जैसे पर्वत देखे जा सकते हैं। इस घाटी में पहले नगर रियासत हुआ करती थी जो १९७४ में 'शुमाली इलाक़े' नामक प्रशासनिक इकाई में विलय कर दी गई। यही 'शुमाली इलाक़े' वर्तमान में गिलगित-बलतिस्तान कहलाते हैं। इस रियासत की राजधानी नगर ख़ास आज भी नगर वादी का प्रमुख शहर है।

## लोग
नगर वादी के अधिकतर लोग शिया हैं। बुरुशस्की वादी की प्रधान भाषा है हालांकि शीना भाषा भी बोली जाती है। दुनियाभर के ६०% से ज़्यादा बुरुशस्की-मातृभाषी इसी वादी में रहते हैं।

## इन्हें भी देखें
*नगर रियासत
*नगर (गिलगित-बल्तिस्तान)

## सन्दर्भ

श्रेणी:हुन्ज़ा-नगर ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
श्रेणी:गिलगित-बल्तिस्तान की घाटियाँ
गिलगित नदी

**गिलगित नदी** (, दरिया-ए-गिलगित), जो **ग़िज़र नदी** भी कहलाती है, पाक-अधिकृत कश्मीर के गिलगित-बलतिस्तान क्षेत्र में बहने वाली एक नदी है। यह सिन्धु नदी की एक उपनदी है। गिलगित शहर इसी नदी के किनारे बसा हुआ है। गिलगित नदी १२,२०० फ़ुट (३,७०० मीटर) की ऊँचाई पर स्थित शन्दूर झील से शुरु होती है और आगे चलकर इसमें पहले दाई तरफ़ से ग़िज़र नदी और फिर बाई तरफ़ से हुन्ज़ा नदी मिलती है।

## इन्हें भी देखें
* हुन्ज़ा नदी
*शन्दूर टॉप

## सन्दर्भ


श्रेणी:पाकिस्तान की नदियाँ
श्रेणी:गिलगित-बल्तिस्तान
श्रेणी:जम्मू और कश्मीर की नदियाँ
श्रेणी:सिन्धु नदी की उपनदियाँ
पारद वाष्प टरबाइन

**पारद वाष्प टरबाइन** (mercury vapour turbine) एक प्रकार का ऊष्मा इंजन है जो ऊष्मा चक्र को चलाने के लिए पारद का उपयोग करता है। पारद वाष्प टरबाइन का उपयोग भाप टरबाइन के साथ करके बिजली पैदा की जाती थी। इस प्रकार के सम्मिलित ऊष्मा चक्र द्वारा विद्युत जनन का प्रचलन सीमित ही रहा क्योंकि आरम्भिक लागत अधिक होती थी तथा पारे के विषकारी प्रभावों का खतरा था।

केवल भाप-चक्र का प्रयोग करके बिजली पैदा करने की अपेक्षा पारद-चक्र से अधिक दक्षता प्राप्त होती है। किन्तु समय के साथ धातुकार्मिक विकास के फलस्वरूप केवल वाष्प-चक्र के उपयोग से भी अधिक दक्षता मिलने लगी है जिससे पारद-वाष्प टरबाइन की उपयोगिता समाप्त हो गई है।

## सन्दर्भ
श्रेणी:ऊष्मा इंजन
गिद्दड़बाहा

**गिद्दड़बाहा** (Giddarbaha) भारत के पंजाब राज्य के श्री मुक्तसर साहिब ज़िले में स्थित एक नगर है। यह ज़िले में विधानसभा चुनाव हलके और तहसील का दर्जा रखता है।

## विवरण
यह पुराना शहर बठिंडा-मलोट सड़क पर बसा हुआ है। यह मशहूर पंजाबी गायक गुरदास मान का गाँव है। आम लोगों की सुविधा के लिए ज़िले के ओर जगहों की तरह पंजाब सरकार से यहाँ भी एक फ़र्द केंद्र खोला गया।

## इन्हें भी देखें
* श्री मुक्तसर साहिब ज़िला

## बाहरी कड़ियाँ
* आधिकारिक जालस्थल

## सन्दर्भ

श्रेणी:पंजाब के शहर
श्रेणी:श्री मुक्तसर साहिब ज़िला
श्रेणी:श्री मुक्तसर साहिब ज़िले के नगर
हिपेरायन (चंद्रमा)

**हिपेरायन** (Hyperion) (; यूनानी: *Ὑπερίων*), शनि का एक चंद्रमा है। यह **सेटर्न VII** रूप में भी जाना जाता है। इसकी खोज 1848 में विलियम क्रांच बॉण्ड, जॉर्ज फिलिप्स बॉण्ड और विलियम लासेल द्वारा हुई थी। यह अपने अनियमित आकार, अस्त-व्यस्त घूर्णन और अस्पष्टीकृत स्पंज जैसी दिखावट के कारण विलक्षण है। यह खोजा गया पहला अगोलीय चंद्रमा था। 

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
डाफनिस (चंद्रमा)

**डाफनिस** (Daphnis) ( ; ), शनि का एक आतंरिक उपग्रह है। यह **सेटर्न XXXV** रूप में भी जाना जाता है। इसका अस्थायी पदनाम **** था। डाफनिस व्यास में करीबन 8 किमी है और अपने ग्रह की परिक्रमा A रिंग में किलर अंतराल के भीतर रहकर करता है। 
## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
एटलस (चंद्रमा)

**एटलस** (Atlas), शनि का एक आतंरिक उपग्रह है। यह 1980 (12 नवम्बर से पहले किसी समय) में वॉयेजर से मिली छवियों से रिचर्ड टेराइल द्वारा खोजा गया तथा **** से पदनामित हुआ।  यह 1983 में अधिकारिक तौर पर ग्रीक पौराणिक पात्र एटलस पर नामित हुआ था क्योंकि यह छल्लों को अपने कंधो पर ठीक वैसे ही थाम कर रखता है जिस तरह एटलस पृथ्वी को आकाश में उठाकर रखता है। यह **सेटर्न XV** तौर पर भी नामित है। 

## फ़ोटो गैलरी


File:Atlas Rev09.2x.jpg|एटलस, जैसा कि 8 जून 2005 को कैसिनी ने प्रतिबिंबित किया।
File:Atlas with rings.jpg|A रिंग और F रिंग के साथ तुलनात्मक रूप मे, कैसिनी की नज़रों मे।


 
## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
लुई सोलहवाँ

**लुई सोलहवाँ** (Louis XVI ; १७७४-१७९३) - लुई पंद्रहवें का पौत्र था और उसके बाद फ्रांस का राजा बना। उसका जन्म १७५४ में हुआ था। 

लुई का यह दुर्भाग्य था कि अपने पूर्वजों के कार्यों का भुगतान उसने अपने प्राणों की बलि देकर किया। चौदहवें और पंद्रहवें लुई का स्वेच्छाचारी शासन, बिगड़ती आर्थिक दशा, सामंतों के अत्याचार और हर प्रकार की असमानता से पीड़ित जनता ने १७८९ में क्रांति का झंडा खड़ा कर दिया। लुई की दयापूर्ण नीति के कारण भी परिस्थिति बिगड़ती गई। वर्साय पर जनता ने आक्रमण किया और एक संविधान को संचालित किया। लुई को ट्यूलरी के राजमहल में बंदी कर दिया। लुई का वहाँ से भागने का प्रयत्न असफल रहा। उसपर यह भी दोष लगाया गया कि अपनी सत्ता पुन: स्थापित करने के लिए वह दूसरे राजाओं से चोरी चोरी सहायता की याचना करता रहा है। देशद्रोह के आरोप में उसे २१ जनवरी १७९३ को ३८ वर्ष की आयु में प्राणदंड दे दिया गया।

श्रेणी:फ़्रांस का इतिहास
श्रेणी:फ्रांसीसी क्रान्ति
२०१३ यूईएफए चैंपियंस लीग फाइनल

**२०१३ यूईएफए चैंपियंस लीग फाइनल** 2012-13 यूईएफए चैंपियंस लीग के अंतिम मैच था, यूरोप के प्रमुख क्लब फुटबॉल यूईएफए द्वारा आयोजित टूर्नामेंट और यह यूरोपीय चैंपियन क्लब 'कप से यूईएफए चैंपियंस लीग के लिए कर दिया गया था क्योंकि 21 वीं के मौसम के 58 वें सीजन.

मैच जर्मन क्लब बोरुसिया डॉर्टमुंड और बेयर्न म्यूनिख के बीच लंदन, इंग्लैंड, में वेम्बली स्टेडियम में, 25 मई 2013 शनिवार, को हुई थी. पहले सभी जर्मन चैंपियंस लीग फाइनल, बेयर्न मैच 2-1 से जीता. एक सप्ताह बाद, बेयर्न महाद्वीपीय तिगुना पूरा करने के लिए द्फ्ब (DFB)-पोकल जीता.

यह बेयर्न म्यूनिख का पांचवां यूरोपीय खिताब था।

## फाइनल के लिए मार्ग

*टिप्पणी: नीचे के सभी परिणामों में, फाइनलिस्ट का स्कोर पहली बार दिया जाता है.*

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*2012–13 UEFA Champions League, यूईएफए.कॉम
*2013 final: Wembley, यूईएफए.कॉम

श्रेणी:फुटबॉल
सेंटियागो दे कोम्पोस्तायला अवपथन

**सेंटियागो दे कोम्पोस्तायला अवपथन** स्पेन में 24 जुलाई 2013 के दिन घटित हुई एक रेलगाड़ी दुर्घटना थी। सेंटियागो दे कोम्पोस्तायला रेलवे स्टेशन से 4 किलोमीटर (2.5 मील) आगे शीघ्र गति से सफ़र कर रही रेलगाड़ी घुमाव पर अपनी पटरी से नीचे उतर गई थी। राजधानी मैड्रिड से फेरो शहर जा रही चलती गाड़ी में 218 यात्रियों सहित चार चालक दल के सदस्य भी थे। इस दुर्घटना में 140 घायल हुए और 78 मारे गए थे।

## सन्दर्भ

श्रेणी:रेलवे दुर्घटनाएँ
पान (चंद्रमा)

**पान** (Pan) ( , ), शनि का एक अंतरतम चंद्रमा है। 35 किलोमीटर लम्बा और 23 किमी ऊँचाई वाला यह अखरोट के आकार का एक छोटा चंद्रमा है; जो कि शनि के A रिंग में एंके अंतराल के भीतर परिक्रमा करता है। पान एक चरवाहे के रूप में कार्य करता है और एंके अंतराल को कणों से मुक्त रखने के लिए उत्तरदायी है। 

इसकी खोज 1990 में मार्क आर. शोवाल्टर द्वारा *वॉयेजर 2* यान की पुरानी तस्वीरों के विश्लेषण से हुई थी। तब इसे अपना अस्थाई पदनाम **** मिला था क्योंकि तस्वीरों से इसकी खोज 1981 से चली आ रही थी।

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
स्नेहकता

**स्नेहकता** किसी स्नेहक के घर्षण में कमी का मापन है। स्नेहकता के अध्ययन और प्रक्रिया को ट्राइबोलॉजी में किया जाता है।
## स्नेहकता का मापन
किसी पदार्थ की स्नेहकता का मापन सीधे ही नहीं किया जा सकता, अतः परिक्षण स्नेहक निष्पादन की मात्रा ज्ञात करने के लिए किये जाते हैं। यह इस प्रकार ज्ञात किया जाता है कि किन्हीं घर्षण कर रही दो वस्तुओं के मध्य स्नेहक का प्रयोग करने पर किसी दिये गए समय में घर्षण के मान में कितना परिवर्तन हुआ। इसमें अन्य घटक जैसे घर्षण क्षेत्रफल, ताप व दाब का उल्लेख किया जाता है।

श्रेणी:तरल गतिकी
उत्तर प्रदेश की कृषि

उत्तर प्रदेश के गाँवों में बरसात के मौसम खरीफ में किसान ज्वार और बाजरा उगाते हैं जिसका प्रयोग पशुओं के चारे के लिए किया जाता है। अक्टूबर और दिसंबर के बीच आलू की खेती होती है। सर्दी के मौसम (रबी) में गेहूँ उगाया जाता है।

पूर्वी उत्तर प्रदेश - धान मक्का /गेहू
श्रेणी:उत्तर प्रदेश
श्रेणी:भारत में कृषि
      उत्तर प्रदेश को भारत का "शक्कर का प्याला " कहा  जाता हैं
कण

भौतिकी में **कण** (particle) किसी पदार्थ के एक छोटे आकार के टुकड़े को कहते हैं। कणों का आकार ऐसा हो सकता है जो मानवों को दृष्टिगोचर हो (जैसे कि दैनिक जीवन में नमक या धूल के कण) अथवा इतना छोटा भी हो सकता है कि उसे देखने के लिए सूक्ष्मदर्शी की अवश्यकता हो।

## इन्हें भी देखें
* मूलकण

## सन्दर्भ

श्रेणी:कण भौतिकी
श्रेणी:भौतिक वस्तुएँ
बालि यात्रा

right|thumb|300px|बालियात्रा मेले का प्रवेशद्वार
**बालियात्रा** (ओडिया: ବୋଇତ ବନ୍ଦାଣ/बोइत बन्दाण) ओडिशा में मनाया जाने वाला एक प्रमुख उत्सव है। यह उत्सव कटक नगर में महानदी के किनारे गडगडिया घाट पर मनाया जाता है। यह उत्सव उस दिन की स्मृति में मनाया जाता है जब प्राचीन काल में ओडिशा के नाविक बाली, जावा, सुमात्रा, बोर्नियो और श्री लंका आदि सुदूर प्रदेशों की यात्रा के लिए प्रस्थान करते थे। 'बालियात्रा' का शाब्दिक अर्थ है 'बालि की यात्रा'। इन यात्राओं का उद्देश्य व्यापार तथा सांस्कृतिक प्रसार होता था। जिन नावों से वे यात्रा करते थे वे आकार में विशाल होतीं थी और उन्हें 'बोइत' कहते थे।

यह यात्रा कार्तिक पूर्णिमा से शुरू होती है। बालियात्रा उत्कल के नौवाणिज्य का स्वर्णिम स्मारक है।

## बाहरी कड़ियाँ
*ओड़िशा का सबसे बड़ा मेला "बालियात्रा"

श्रेणी:ओड़िशा
नशा (2013 फ़िल्म)

***नशा*** अमित सक्सेना द्वारा निर्देशित बॉलीवुड की 2013 में प्रदर्शित कामुक थ्रिलर फ़िल्म है। इस फ़िल्म के निर्माता सुरेन्द्र सुनेजा और आदित्य भाटिया हैं। पूनम पांडेय ने इस फ़िल्म से अपने फ़िल्मी सफर की शुरूआत की।

## पटकथा
फिल्‍म की कहानी साहिल (शिवम पाटिल) नामक ऐसे छात्र की है जो अपनी नृत्य शिक्षिका अनीता (पूनम पांडेय) के रूप और अदा पर फिदा हो एकतरफा प्‍यार करने लगता है। साहिल की जिंदगी में वैसे तो एक प्रेमिका पहले से है, लेकिन वह अपनी नृत्य शिक्षक को चाहने लगता है उसे पाने की जिद में पड़ जाता है। अनीता पहले से ही किसी और को प्यार करती है और इसलिए शुरू में वह साहिल को समझाती है। लेकिन जब उसे अपने पहले प्यार से धोखा मिलता है और इधर साहिल का उसके प्रति गजब की कामुकता की हद तक जाने वाला प्यार बढ़ता ही चला जाता है तो वह न चाहते हुए भी अपने आप को रोक नहीं पाती। लेकिन अनीता की नज़रों में प्यार गर्मियों की उन छुट्टियों की तरह है जो हर बार आता है, एक नई कहानी के साथ।

एक दिन जब साहिल संगीत सीख रहा होता है, तभी अनीता का प्रेमी सैमुएल उसके घर आ जाता है। अनीता और सेम को एक साथ देख कर साहिल दुःखी हो जाता है। एक दिन सेम उसे एक प्रतियोगिता के दौरान जानबुझ कर चोटिल कर देता है। एक दिन साहिल क्रोधित और कोतूहल से ओतप्रोत वह अनीता के घर रात को खिड़की के माध्यम से जाता है। वह अनीता और सेम को एक साथ बिना कपड़ों के देख कर आश्चर्य में पड़ जाता है। इसी दौरान उससे गलती से एक वस्तु से आवाज निकल जाती है। जिसे पता करने के लिए अनीता वहाँ जाती है। उसे वहाँ साहिल दिखता है। उसी दौरान साहिल उसे नग्न देखता है। अगले दिन अनीता साहिल के उस दिन के कृत्य के कारण बहुत क्रोधित होती है। जब साहिल की प्रेमिका को यह पता चलता है की साहिल अनीता के घर में चोरी से जाकर उसे नग्न देखा है, तो वह साहिल से रिश्ता तोड़ देती है।

कुछ दिन बाद अनीता को पुलिस ठाणे से फोन आता है की सेम को एक नशीली पार्टी के दौरान पकड़ लिया था, उसके बाद वह वहाँ से भाग गया। सेम और अनीता के मध्य इस घटना के कारण लड़ाई होती है। इसके बाद सेम अनीता को थप्पड़ मारता है। अगले दिन अनीता साहिल के घर उसके घर जाती है और उसके साथ कोफ़्फ़ी पीती है।

कुछ दिनों के बाद साहिल का जन्मदिन होता है। उस दौरान सभी उसके घर जन्मदिन मनाते हैं। इसके साथ ही वे लोग शराब भी पीते हैं। अनीता और साहिल एक दूसरे को चुम्मा देते हैं इस दौरान अनीता को अपनी गलती का एहसास हो जाता है और वह उसे रोक देती है। वह जान जाती है की वह साहिल से प्यार करने लगी है। अनीता अपने नौकरी से इस्तीफा दे देती है। इसके बाद साहिल और अनीता मिलते हैं। अनीता अपने प्यार का इजहार करती है। वह उसके लिए एक पत्र छोड़ कर चले जाती है। जिसमें वह स्वयं को भूलने को कहती है। इसी के साथ कहानी समाप्त हो जाती है।

## कलाकार
* शिवम पाटिल- साहिल
* पूनम पांडेय - अनीता
* रणबीर चकमा - तेनज़िन
* निखिल देसाई - पवन
* राज केसरिया - राज
* रोहन खुराना - सनी
* चिराग लोबो - तरुण
* शीतल सिंह

## संगीत
फ़िल्म में संगीत निर्देशन का कार्य सिद्धार्थ हल्दीपुर, संगीत हल्दीपुर ने किया है।

## सन्दर्भ

## बाहरी कड़ियाँ

श्रेणी:2013 में बनी हिन्दी फ़िल्म
श्रेणी:भारतीय कामुक फ़िल्में
श्रेणी:भारतीय फ़िल्में
पॉप्युलर प्रकाशन

**पॉप्युलर प्रकाशन** () भारत में स्थित एक स्वतंत्र प्रकाशन घर है जिसका मुख्यालय मुम्बई में है।

## इतिहास
मूल रूप से एक किताब की दुकान के रूप में शुरू हुए पॉप्युलर प्रकाशन का नाम पॉप्युलर बुक डिपो था। इसके संस्थापक गणेश आर॰ भटकल थे जिन्होंने इसे 1924 में स्थापित किया गया था। 1962 में सदानंद जी॰ भटकल और रामदास जी॰ भटकल ने पॉप्युलर प्रकाशन की स्थापना की।

## प्रकाशन
प्रकाशन घर मुख्य रूप से अंग्रेज़ी और मराठी सहित भारत की कई अन्य भाषाओं में किताबें प्रकाशित करता है, जिनमें शामिल हैं: हिंदी, बंगाली, गुजराती, कन्नड़ और कोंकणी।

## सन्दर्भ
 

## बाहरी कड़ियाँ

*आधिकारिक जालपृष्ठ

श्रेणी:हिन्दी प्रकाशक
श्रेणी:भारत के प्रकाशन संस्थान
बजाते रहो

***बजाते रहो*** सुशांत ए शाह द्वारा निर्देशित एवं कृषिका लुल्ला द्वारा निर्देशित 2013 में प्रदर्शित बॉलीवुड की हास्य फ़िल्म है। फ़िल्म में तुषार कपूर, विनय पाठक, रणवीर शौरी, रवि किशन, डॉली आहलूवालिया और विशाखा सिंह प्रमुख भूमिकाओं में हैं।
## पटकथा
फिल्म की कहानी मिसेज बवेजा उर्फ मम्मी जी (डॉली आहलूवालिया) से शुरु होती है जो अपने बेटे सुक्खी (तुषार कपूर) के साथ केबल का बिजनेस चलाती हैं। उन्हें कोर्ट में अपनी प्रॉपर्टी कुर्क होने से बचाने के लिए बहुत ही कम समय में 15 करोड़ रुपए जमा कराने हैं। मिसेज बवेजा के पति (योगेंद्र टिक्कू) के सभरवाल (रवि किशन) के बैंक में काम करते हैं। सभरवाल लोगों को बहुत ज़्यादा ब्याज का लालच देकर उनके पैसे अपने बैंक में जमा कर लेता है। सचिव के तौर पर बावेजा के साइन होते हैं इसलिए सभरवाल लोगों का सारा पैसा हड़पकर सारा दोष बावेजा पर डाल देता है। बावेजा को धोखाधड़ी के आरोप में गिरफ़्तार कर लिया जाता है। ईमानदार मिस्टर बवेजा अपने चरित्र पर लगे लांछन को बर्दाश्त नहीं कर पाते और इस सदमे से मौत हो जाती है। सायरा (विदुशी मेहरा) सभरवाल की उस बैंक में जूनियर होती हैं और उन्हें भी इस धोखाधड़ी के आरोप में हिरासत में ले लिया जाता है। अब उसकी रिहाई तभी संभव है जब मिसेज बवेजा 15 करोड़ रुपए बैंक में जमा कर देंगी। मिसेज बवेजा अपने बेटे सुक्खी, उसके दोस्त बिल्लू (रणवीर शौरी) और मिंटू हसन (विनय पाठक) के साथ मिलकर धोखाधड़ी के 15 करोड़ रुपए सभरवाल से हथियाती हैं। इस प्रकार फ़िल्म की कहानी आगे बढ़ती है।
## कलाकार
* तुषार कपूर - सुक्खी 
* विनय पाठक - मिंटू हसन 
* रणवीर शौरी - बिल्लू 
* विशाखा सिंह - मनप्रीत 
* रवि किशन - सभरवाल
* डॉली आहलूवालिया - मिसेज बवेजा उर्फ मम्मी जी
* योगेंद्र टिक्कू - मिसेज बावेजा के पति
* विदुशी मेहरा - सायरा
## संगीत
फ़िल्म के संगीत निर्देशक जयदेव कुमार हैं।
## सन्दर्भ

## बाहरी कड़ियाँ
* 
* 
* बीबीसी हिन्दी पर कोमल नाहटा की फ़िल्म समीक्षा।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
पचौली

right|thumb|300px|पचौली के पौधे की पत्तियाँ और फूल
**पचौली** (वानस्पतिक नाम : *Pogostemon cablin*) एक पौधा है जिसके पत्तियों से तेल निकाला जाता है जिसका प्रयोग बड़े पैमाने में मादक और गैर मादक पदार्थों जैसे केन्डी, दूध से बनी मिठाई, वेक्ड पदार्थ में संघटक के रूप में किया जाता है। साथ ही इसका उपयोग साबुन, इत्र, बाँडी लोशन, सेविंग लोशन, डिटर्जेंट, तंबाखू और सुंगध में भी किया जाता है। पचौली की ताजी पत्तियों का काढ़ा बनाकर उपयोग किया जाता है।

पचौली पुदीना जाति का झाड़ीदार शाकीय पौधा है। इससे प्राप्त तेल के लिए इसकी खेती की जाती है। पचौली तेल का उपयोग बड़े पैमाने में संघटक के रूप में किया जाता है। पचौली तेल को चंदन तेल के साथ मिलाने पर सर्वश्रेष्ठ अत्तर प्राप्त होता है। 

यह मूल रूप से फिलीपिन्स का पौधा है। यह पौधा मलेशिया, इंडोनेशिया और सिंगापुर में जंगली रूप से बढ़ता है। यह प्राकृतिक रूप से पैरग्वे, पैनांग, वेस्टइंडीज में फैला हुआ है। यह पौधा भारत में 1942 में टाटा ऑयल मिल्स के द्दारा प्रस्तुत किया गया था।

## उपयोग
पचौली की पत्तियों की तेल को विभिन्न प्रकार से उपयोग में लाया जाता है | इसे कई प्रकार के कॉस्मेटिक पदार्थों के अलावा भाप लेने के लिए, एयर फ्रेशनर की तरह, नहाने के पानी में और बालों से डैंड्रफ को ख़त्म करने के लिए भी किया जाता है |https://blackblossom.in/best-patchouli-oil/ 

## बाहरी कड़ियाँ
*पचौली
*पचौली की आर्गनिक जैविक उन्नत खेती
*पचौली तेल का अर्थ उपयोग एवं फायदे  

श्रेणी:औषधीय पादप
भूस्थिर कक्षा

thumb|right|भूस्थिर कक्षा (उपर दे देखने पर)। एक प्रेक्षक को जो घूर्णन कर रही पृथ्वी पर स्थित है को उपग्रह किसी बिन्दु के साथ स्थिर दिखाई देगा।
thumb|भूस्थिर कक्षा का एक दिशा से देखने पर।
**भूस्थिर कक्षा** अथवा **भूमध्य रेखीय भूस्थिर कक्षा** पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।

## सन्दर्भ

श्रेणी:पृथ्वी की कक्षाएँ
दिनेश चन्द्र गुप्त

right|thumb|300px|महान क्रान्तिकारी दिनेश चन्द्र गुप्त
**दिनेश चन्द्र गुप्त** (6 दिसम्बर 1911 – 7 जुलाई 1931) भारत के क्रान्तिकारी थे जिन्होने भारत पर ब्रितानी उपनिवेश के विरुद्ध संघर्ष किया। दिनेश गुप्त का जन्म बंगाल के मुंशीगंज जिले के जोशोलांग गाँव में हुआ था जो अब बांग्लादेश में है। ८ दिसम्बर १९३० को यूरोपियन वेश में तीन युवा क्रांतिकारी दिनेश चन्द्र गुप्त, विनय बसु और बादल गुप्ता कोलकाता की राइटर्स बिल्डिंग में प्रवेश कर गए और जेलों में भारतीय कैदियों के साथ अमानवीय व्यवहार करने वाले इन्स्पेक्टर जनरल ऑफ़ प्रिजन एन.एस. सिप्सन को मार गिराया।

## बाहरी कड़ियाँ
*तीन युवा क्रांतिकारी दिनेश चन्द्र गुप्त, विनय बसु और बादल गुप्ता 

श्रेणी:भारतीय क्रान्तिकारी
श्रेणी:1911 में जन्मे लोग
एडीएमबी

**एडीएमबी** या **ADMB** या **AD मॉडल बिल्डर** अरैखिक सांख्यिकीय कंप्यूटर मॉडलिंग हेतु एक मुक्त सॉफ़्टवेयर है।. एसको डैविड फ़ोर्नियर ने रचा था और अब यह एक अलाभार्थ संगठन – एडीएमबी संस्थान की एडीएमबी परियोजना द्वारा विकसित की जा रही है। एडी मॉडल बिल्डर्स में एडी का अर्थ अंग्रेज़ी एक इन्हीं अक्षरों से ऑटोमैटिक डिफ़रेन्शियेशन द्वारा व्युत्पन्न है। ये ऑटोमैटिक डिफ़रेन्शियेशन क्षमता एक सी++ प्रोग्रामिंग भाषा के डैविड फ़ोर्नियर द्वारा किये गए विस्तार **AUTODIF Library** से मिली है। एक अन्य संबंधित सॉफ़्टवेयर पैकेज, **ADMB-RE**, रैण्डम प्रभावों की प्रतिरूपण (मॉडलिंग) के लिये अतिरिक्त सहायक है।

## सन्दर्भ

## बाहरी कड़ियाँ
* ADMB परियोजना 
* ADMB फ़ाउण्डेशन
* ऑटर रिसर्च लि., 
* ADMB हेतु गूगल कूट साइट

श्रेणी: मुक्त सॉफ्टवेयर
श्रेणी: संख्यात्मक विश्लेषण सॉफ्टवेयर
श्रेणी: संख्यात्मक विश्लेषण भाषाएं
श्रेणी: क्रॉस-प्लैटफ़ॉर्म सॉफ्टवेयर
कांग्रेस समाजवादी दल

**[https://historyguruji.com/कांग्रेस-और-समाजवादी कांग्रेस समाजवादी दल] ** (Congress Socialist Party (CSP)) भारत का एक राजनैतिक दल था जिसकी स्थापना 1934 में हुई थी। कांग्रेस में समाजवादी  विचारधारा के सर्वप्रमुख प्रेरणा प्रतीक **जवाहरलाल नेहरू तथा सुभाषचंद्र** बोस थे।जयप्रकाश नारायण, फूलनप्रसाद वर्मा एवं कुछ अन्य लोगों ने मिलकर **जुलाई 1931 में [https://historyguruji.com/कांग्रेस-और-समाजवादी/ बिहार में समाजवादी पार्टी] ** की स्थापना की। 1933 में पंजाब में एक **समाजवादी पार्टी** का गठन किया गया था। सपा के सभी सदस्य मानते थे कि **कांग्रेस राष्ट्रीय संघर्ष का नेतृत्व करनेवाली आधारभूत संस्था** है।जयप्रकाश नारायण ने **“समाजवाद ही क्यों?**” तथा आचार्य नरेंद्र देव ने **“समाजवादी एवं राष्ट्रीय आंदोलन**” जैसी पुस्तकों की रचना की। कांग्रेस समाजवादी पार्टी ने **एक पंद्रह सूत्रीय कार्यक्रम** के अंतर्गत देश की आर्थिक विकास की प्रक्रिया राज्य द्वारा नियोजित एवं नियंत्रित करने की घोषणा की। 

भारतीय समाजवादी नेता प्रथम महायुद्ध के बाद से ही समाजवाद का प्रचार कर रहे थे। परन्तु सविनय अवज्ञा आंदोलन (1930-33) की असफलता और सन् 1929 के आर्थिक संकट के समय पूँजीवादी देशों की दुर्गति तथा इन देशों में फासिज्म की विजय और दूसरी ओर सोवियत संघ की आर्थिक संकट से मुक्ति तथा उसकी सफलता, इन सब कारणों से अनेक राष्ट्रभक्त समाजवाद की ओर आकर्षित हुए। इनमें जयप्रकाश नारायण, आचार्य नरेंद्रदेव, मीनू मसानी, डॉ॰ राममनोहर लोहिया, कमलादेवी चट्टोपाध्याय, यूसुफ मेहर अली, अच्युत पटवर्धन और अशोक मेहता उल्लेखनीय हैं। इनका उद्देश्य भारतीय राष्ट्रीय कांग्रेस के मंच द्वारा समाजवादी ढंग से स्वराज्य प्राप्ति और उसके बाद समाजवाद की स्थापना था।समाजवादी गांधीजी की समझौतावादी नीति के विरोधी थे।गांधीजी घोर अहिंसावादी थे, जबकि समाजवादी आवश्यकतानुसार सशस्त्र आंदोलन के पक्षधर थे। 

भारत को स्वतंत्रता मिलने के बाद कांग्रेस राष्ट्रीय शक्तियों का संयुक्त मोर्चा न रहकर एक राजनीतिक दल बन गई, अतः अन्य स्वायत्त और संगठित दलों को कांग्रेस से निकलना पड़ा। इनमें कांग्रेस समाजवादी दल भी था। उसने कांग्रेस शब्द को अपने नाम से हटा दिया। बाद में आचार्य कृपलानी द्वारा संगठित कृषक मजदूर प्रजापार्टी इसमें मिल गई और इसका नाम प्रजा सोशलिस्ट पार्टी हो गया, परन्तु डाक्टर राममनोहर लोहिया के नेतृत्व में समाजवादी दल का एक अंग इससे अलग हो गया और उसने एक समाजवादी पार्टी बना ली। इस समय प्रजा सोशलिस्ट और सोशलिस्ट पार्टी ने मिलकर संयुक्त सोशलिस्ट पार्टी बनाई। किन्तु संयुक्त सोशलिस्ट पार्टी के वाराणसी अधिवेशन (1965) में प्रजा सोशलिस्ट पार्टी ने अलग होकर पुनः अपना स्वतंत्र अस्तित्व कायम कर लिया। उसी समय अशोक मेहता के नेतृत्व में कुछ प्रजा सोशलिस्ट कार्यकर्ता कांग्रेस में शमिल हो गए हैं। द्वितीय महायुद्ध के बाद वह समाजवादी विचारधारा सोवियत तानाशाही का विरोध करती है तथा अपने को पाश्चात्य देशों के लोकतंत्रात्मक और विकासवादी समाजवाद के निकट पाती है।

## इन्हें भी देखें
*भारत में समाजवाद 
* भारत छोड़ो आन्दोलन, जिसमें कांग्रेस समाजवादी दल के नेताओं की महती भूमिका रही थी।
* रामवृक्ष बेनीपुरी
* जयप्रकाश नारायण
* राममनोहर लोहिया
* आचार्य नरेन्द्र देव
*कांग्रेस और समाजवादी विचारधारा 

श्रेणी:भारत के राजनीतिक दल
श्रेणी:भारतीय समाजवाद
प्रफुल्ल कुमार महन्त

**प्रफुल्ल कुमार महन्त** (जन्म 1952) भारत के असम राज्य के भूतपूर्व मुख्यमंत्री (दो बार) थे। उन्होने असम आन्दोलन का नेतृत्व किया था। वे असम की प्रमुख पार्टी असम गण परिषद के अध्यक्ष हैं। जब १९८५ में असम गण परिषद को बहुमत मिला था तब वे असम के मुख्यमंत्री बने थे।
## सन्दर्भ

## बाहरी कड़ियाँ
*महंत महिमा का अंत

श्रेणी:1952 में जन्मे लोग
श्रेणी:जीवित लोग
श्रेणी:असम के मुख्यमंत्री
श्रेणी:असम गण परिषद के राजनीतिज्ञ
सूर्य तुल्यकाली कक्षा

thumb|right|220px|चित्र में वर्ष के चार बिन्दुओं पर सूर्य तुल्यकाली कक्षा (हरा) का झुकाव दर्शाया गया है। सन्दर्भ के रूप में एक सूर्य-अतुल्यकाली कक्षा (लालिमायुक्त बैंगनी रंग) को भी दर्शाया गया है।

**सूर्य तुल्यकाली कक्षा** (जिसे कभी कभी **सूर्य समकालिक कक्षा** भी कहा जाता है) एक भूकेन्द्री कक्षा है जिसमें समुद्र तट से ऊंचाई और कक्षीय आनति इस प्रकार होती है कि कक्षा स्थानीय माध्य सौर समय के साथ पृथ्वी की अक्षांशीय गति के अनुसार उतार-चढ़ाव प्रदर्शित करती है।  यह उत्तर से दक्षिण की ओर चलते हुई एक निश्चित ऊचाई 500-1000 किमी पर अपना काम करते हैं

## सन्दर्भ

* Sandwell, David T., The Gravity Field of the Earth - Part 1 (2002) (p.&nbsp;8)
* Sun-Synchronous Orbit dictionary entry, from U.S. Centennial of Flight Commission
* NASA Q&A
* 
श्रेणी:पृथ्वी की कक्षा
फ़िल्मफ़ेयर पुरुष प्रथम अभिनय पुरस्कार

**फ़िल्मफ़ेयर पुरुष प्रथम अभिनय पुरस्कार** हिन्दी फ़िल्मों के लिये दिये जाने वाला पुरस्कार है जो प्रति वर्ष एक समारोह में दिया जाता है। यह पुरस्कार उभरते अभिनेता को दिया जाता है जिसने उस वर्ष अपनी पहली ही फ़िल्म में बेहतरीन अभिनय दिखाया हो।

श्रेणी:फ़िल्मफ़ेयर पुरस्कार
साहेब, बीबी और गैंगस्टर

***साहेब, बीबी और गैंगस्टर*** तिग्मांशु धूलिया द्वारा निर्देशित 2011 की बॉलीवुड प्रेमकहानी, रहस्यमय, नाटक फ़िल्म है। इस फ़िल्म में जिम्मी शेरगिल, माही गिल और रणदीप हुड्डा अग्रणी भूमिकाओं में हैं। फ़िल्म 30 सितम्बर 2011 को जारी की गयी और समीक्षकों से सकारात्मक समीक्षाएं प्राप्त की। फ़िल्म उत्तर प्रदेश के एक रॉयल परिवार की कहानी सुनाती है लेकिन इसका फ़िल्मांकन गुजरात के देवगढ़ बारिया नामक स्थान पर हुआ। इस फ़िल्म की उत्तरकृति साहेब, बीवी और गैंगस्टर रिटर्न्स 2013 में जारी की गयी और उसे भी सकारात्मक समीक्षाएं मिली।
## पटकथा
## कलाकार
## संगीत

### गीत सूची

## सन्दर्भ

## बाहरी कड़ियाँ
* 
* मूवी टॉकीज में साहेब, बीबी और गैंगस्टर

श्रेणी:भारतीय फ़िल्में
श्रेणी:2011 में बनी हिन्दी फ़िल्म
खैरा रोग

**खैरा रोग** (Khaira disease) धान में लगने वाला एक रोग है। इसमे पत्तियो पर हल्के पीले रंग के धब्बे बनते हैं जो बाद में कत्थई रंग के हो जाते है। पौधा बौना रह जाता है और व्यात कम होती है। प्रभावित पौधो की जडे भी कत्थई रंग की हो जाती है।

यह रोग मिट्टी में जस्ते की कमी के कारण होता है।

यह रोग उत्तर प्रदेश की तराई में धान की खेती के लिए सन् 1955 से ही एक समस्या बना हुआ है। उत्तर भारत के अन्य तराई क्षेत्रों में भी यह बीमारी पाई जाती है। अब यह रोग भारत के प्रदेशो जैसे आन्ध्र प्रदेश, पंजाब, एवं बंगाल आदि में पाया जाता है।

## नियंत्रण
इसकी रोकथाम के लिए फसल पर ५ कि०ग्रा० जिंक सल्फेट २.५ कि०ग्रा० बुझे चूने के साथ १००० लीटर पानी में मिलाकर प्रति हैक्टर (क्रमशः१००ग्राम एवं ५०ग्राम प्रति नाली) छिड़काव करना चाहिए। पौधशाला में उपरोक्त के दो छिड़काव बुवाई के १० तथा २० दिन बाद करने चाहिए। बुझा हुआ चूना उपलब्ध न होने पर २ प्रतिशत यूरिया तथा जिक सल्फेट का छिड़काव करना चाहिए।

श्रेणी:कृषि
सिख साम्राज्य

**सिख साम्राज्य** (, *सिख सल्तनत*; साधारण नाम: **खालसा राज**) का उदय, उन्नीसवीं सदी की पहली अर्धशताब्दी में भारतीय उपमहाद्वीप के पश्चिमोत्तर में एक ताकतवर महाशक्ती के रूप में हुआ था। महाराज रणजीत सिंह के नेत्रित्व में उसने, स्वयं को पश्चिमोत्तर के सर्वश्रेष्ठ रणनायक के रूप में स्थापित किया था, जन्होंने खाल्सा के सिद्धांतों पर एक मज़बूत, धर्मनिर्पेक्ष हुक़ूमत की स्थापना की थी जिस की आधारभूमि पंजाब थी। सिख साम्राज्य की नींव, सन् १७९९ में रणजीत सिंह द्वारा, लाहौर-विजय पर पड़ी थी। उन्होंने छोटे सिख मिस्लों को एकत्रित कर एक ऐसे विशाल साम्राज्य के रूप में गठित किया था जो अपने चर्मोत्कर्ष पर पश्चिम में ख़ैबर दर्रे से लेकर पूर्व में पश्चिमी तिब्बत तक, तथा उत्तर में कश्मीर से लेकर दक्षिण में उत्तरी सिंध तक फैला हुआ था। यह १७९९ से १८४९ तक अस्तित्व में रहा था।

सबसे खास बात जब एक तरफ भारत की ब्रिटिश सरकार पंजाब को अपना गुलाम बनाने की कोशिश कर रही थी तब उसी समय सिख अफगानिस्तान में अपनी नयी बनी सरकार को सुचारू रूप से चलाने और कुछ बिगड़े हुए मुगल बादशाह को लगाम कसने के प्रयास किए जा रहे थे इसी लिए इनको बहादुर माना जाता है बहुत से France 🇫🇷  की फौज की नौकरी छोड़ कर आए Commander जैसे conel Ventura महाराजा से नौकरी की मांग करते रहे I 

**लाहौर दरबार की एक पेंटिंग**

## सन्दर्भ

## इन्हें भी देखें
*महाराजा रणजीत सिंह
*स्वर्ण मंदिर
*मराठा साम्राज्य

श्रेणी:सिख साम्राज्य
श्रेणी:भारत का इतिहास
श्रेणी:सिख धर्म
श्रेणी:पंजाब का इतिहास
श्रेणी:सिख धर्म का इतिहास
श्रेणी:भारतीय उपमहाद्वीप का इतिहास
श्रेणी:पूर्व राजतंत्र
श्रेणी:पूर्व देश
श्रेणी:ऐतिहासिक देश
श्रेणी:भारत के ऐतिहासिक साम्राज्य
श्रेणी:भारत के साम्राज्य
श्रेणी:ऐतिहासिक साम्राज्य